**Tilstede:** Arild Sørum Stana, Tor Rullestad, Marte Tøndel, Anne Helene Midtveit, Karsten Totland

Raddatz, Ingrid Marie Aarre, Anne Stine Solberg

**Fra administrasjonen:** Stein Aarskog (rektor)

**Tid:** kl. 10.00-13.15

**Sted:** TEAMS

|  |  |
| --- | --- |
| S 2021/13 | Godkjenning av innkalling og saksliste |
|  | Ytterligere en orienteringssak ble meldt inn: *Riksrevisjonens beretning 2020*  Vedtak:  *Innkalling og saksliste ble godkjent uten bemerkninger* |

|  |  |
| --- | --- |
| S 2021/14 | Godkjenning av referater fra styremøte den 26.2.21 |
|  | Vedtak:  *Referatet fra styremøte den 26.2.21 godkjennes.* |

|  |  |
| --- | --- |
| S 2021/15 | **Strategisk fokus: Økonomi og finansiering** |
|  | Vedtak:  *Fagskolestyret ber rektor om å gjennomføre ansettelser som er nødvendig for å igangsette fagskolestudiene Planteinnstallasjoner i innerom og Interiør fra høsten 2022.*  *Styret diskuterte tematikken i et langsiktig perspektiv og momentene tas med videre i den strategiske prosessen.* |

|  |  |
| --- | --- |
| S 2021/16 | Budsjettrapportering pr. 15.4.21 |
|  | Vedtak:  *Fagskolestyret tar budsjettrapporten til orientering* |

|  |  |
| --- | --- |
| S 2021/17 | Revisjon av Veas kvalitetshåndbok |
|  | Vedtak:  *Fagskolestyret ber om at forslag til endringer innarbeides i kvalitetshåndboka, og at den legges fram på nytt til styrebehandling i mai 2021.* |
| S 2021/18 | Etatsstyringsmøte 25.5.21 |
|  | Vedtak:  *Fra Vea deltar Arild Sørum Stana (styreleder), Marte Tøndel, Anne Midtveit og Karsten Raddatz, i tillegg til rektor. Rektor innkaller til forberedelsesmøte i forkant av etatsstyringsmøtet.*  *Rektor melder inn følgende saker fra Vea til møtet: Overføring av ubrukte midler, Koronasituasjonen og pågående strategisk arbeid i fagskolestyret.* |

|  |  |
| --- | --- |
| S 2021/19 | Revisjon av fagskolestudiet Grønn Helse |
|  | Vedtak:  *Fagskolestyret vedtar at det igangsettes revisjon av fagskolestudiet Grønn helse høsten 2021.* |

|  |  |
| --- | --- |
| S 2021/20 | *Møteplan for fagskolestyret skoleåret 2021-2022* |
|  | Vedtak:  *Fagskolestyret vedtok det fremlagte forslaget til møteplan for skoleåret 2021/22* |

|  |  |
| --- | --- |
|  | **Orienteringssaker** |
|  | 1. Koronasituasjonen   Vea holder åpent for fysiske samlinger, men ikke for elever/studenter fra kommuner med svært strengt tiltaksnivå. De fleste eksamener gjennomføres digitalt. Det jobbes med å planlegge praktisk-muntlig eksamen for 3 klasser. De ansatte oppfordres fortsatt til hjemmekontor, men med mulighet for å komme til Vea dersom dette er helt nødvendig.   1. Søkertall til studiestart høst 2021   Søkertallene til studiestart høst 2021 er gode. Totalt er det 607 søknader til studiene på Vea og nå ligger det an til at alle studier starter opp som planlagt. Lokalt opptak (voksenopplæring) er gjennomført og her fortsetter suppleringsopptak dersom noen av de som er tatt opp takker nei til studieplass. Fagskoleopptaket er godt i gang og opptakstall vil presenteres på neste styremøte.   1. Søknad om internasjonalt prosjekt   Utlysningen på internasjonalt prosjekt har kommet og etter en grundig vurdering vil vi sende to søknader og håpe at minst en av disse godkjennes. KA2 Cooperation partnership (DIKU) har søknadsfrist mai 2021, mens KA2 Centres for vocational excellence (CoVE) (Brussel) har søknadsfrist september 2021.  Til den siste vil vi søke prosjektetableringsmidler (PES).   1. Søknad om utviklingsmidler   Vi har to søknader om utviklingsmidler under behandling i DIKU. Det var varslet at svar på søknadene skulle komme denne uka, men vi har foreløpig ikke mottatt svar.   1. Jubileumsforberedelser   Jubileumskomiteen har hatt en liten pause fra planleggingsarbeidet. Forslag til program for jubileumsåret legges fram for styret på møtet i mai og planen er at forberedelsen gjenopptas høsten 2021.   1. Riksrevisjonens beretning 2020   Riksrevisjonen er ferdig med revisjon av 2020. De har ingen merknader i sin revisjonsberetning for 2020.  **Vedtak:**  *Styret tar sakene til orientering* |

Referent: Stein Aarskog